**СЪОБЩЕНИЕ**

С настоящото, на основание чл.129, ал.2 от ЗУТ, във връзка с чл.61, ал.3 от АПК се съобщава, че със **Заповед № 0642 / 06.08.2020г. на Кмета на Община Севлиево**, на основание чл. 44, ал. 1, т. 13 от ЗМСМА и чл. 129, ал. 2 от ЗУТ, във връзка с чл.110, ал.1, т.1 и реда по чл. 128, ал. 7 и чл. 150, ал.3 от ЗУТ и Решение по т.№ 1 от Протокол № 7 / 30.08.2020г. на ОЕСУТ при Община Севлиевое одобрен :

**Подробен устройствен план (ПУП) – План за регулация и застрояване (ПРЗ)** за изменение на действащите подробни устройствени планове, чрез преобразуване на УПИ XII – за „завод за енергетично оборудване Авангард“, от кв.16 по регулационния план на гр.Севлиево, с поставяне на регулацията по границата на имоти с идентификатори 65927.501.5187 и 65927.501.4251 по КККР на гр. Севлиево, със съдържание:

**ПУП – ПР предвижда :**

УПИ XII – за „завод за енергетично оборудване Авангард“, от кв.16 по регулационния план на гр. Севлиево се разделя на два нови УПИ XII и УПИ XXII, като частично се обединява с УПИ XIII – за „обществено хранене“ от същия квартал, с регулация по външните граници на имоти с идентификатори 65927.501.5187 и 65927.501.4251 по КККР на гр. Севлиево, както следва

а) Новообразувания УПИ XII – 5187, 4251 от кв.16, гр. Севлиево се отрежда за „производствена и складова дейност“, съвпада с имоти 65927.501.5187 и 65927.501.4251 по КККР на гр. Севлиево **и е с обща площ – 73 162,00кв.м.**

б) Новообразувания УПИ XXII - за „производствена и складова дейност“, кв.16, гр. Севлиево се отрежда с конфигурация, съответстваща на остатъка от стария УПИ XII – за „завод за енергетично оборудване Авангард“, от кв.16, без изменение на предвижданията за имотите, извън производствената площадка на **„АББ Пауър Гридс България“** **и е с обща площ – 30 995кв.м.**

**ПУП – ПЗ предвижда:**

Запазва се действащата устройствена зона (УЗ) за Предимно производствени дейности“.

Новите УПИ XII - 5187,4251 и УПИ ХXII от кв.16, гр. Севлиево запазват предназначението си за „производствена и складова дейност“ и запазват нормирането със следните устройствени показатели:

* **начин на застрояване – свободно „с”;**
* **характер на застрояване – максимално до 15,00м;**
* **Максимална плътност на застрояване – 80%;**
* **Максимален коефициент на интензивност – 2,5;**
* **Минимална озеленена площ – 20%;**
* паркиране и гариране, съобразно правилата и нормите на чл.43 от ЗУТ;
* ограничителни линии на застрояване от графичната част на ПУП - ПЗ;

На основание чл.150, ал.3 от ЗУТ настоящата заповед се издава едновременно с Разрешение за строеж № 67 / 06.08.2020г. на главния архитект на Община Севлиево за обект: „ХАЛЕ ЛОГИСТИКА КЪМ ПРЕДПРИЯТИЕ ЗА ЕЛЕКТРООБОРУДВАНЕ НА АББ ПАУЪР ГРИДС БЪЛГАРИЯ ЕООД“ и „ЦЕХ ЗА ПРОИЗВОДСТВО НА ЕЛ.ТАБЛА“ в новообразуван УПИ XII – 5187, 4251 - за “производствена и складова дейност“ от кв.16 по регулационния план на гр. Севлиево, с ЕКАТТЕ 65927.

Заповедта може да бъде оспорена, съгласно чл.215 от ЗУТ, в 14-дневен срок от датата на публикуване на настоящото обявление, чрез Кмета на Община Севлиево пред Административен съд – Габрово, по реда на АПК. Жалбите се подават в деловодството на Общината в два екземпляра.

Преписката се намира в Дирекция „ТСУ“ при Община Севлиево – пл. “Свобода“, ет. II, стая 209 и може да бъде прегледана от заинтересуваните.

В случай, че заинтересуваните лица не се явят до изтичане на четиринадесет дневен срок от поставяне на настоящото съобщение на таблото за обявление в ЦИУГ и на интернет страницата на Община Севлиево, заповедта ще се счита за редовно връчена и съответните документи ще бъдат приложени към преписката.

Съобщението за издадената заповед е поставено на 19.08.2020г. на таблото за обявления в „Център за информация и услуги на граждани“ и е публикувано на Интернет страницата на Община Севлиево.